|  |  |  |
| --- | --- | --- |
|  | | |
|  | ***ส่วนนโยบายพัฒนาตลาดทุน สำนักนโยบายการออมและการลงทุน*** | |
| ***สำนักงานเศรษฐกิจการคลัง*** | |
| ***โทร. 02273-9020 ต่อ 3648 โทรสาร 0-2273-9987*** | |
|  | |  |
| ณ. 11 ธ.ค. 2558 มีบริษัทจดทะเบียนใน SET จำนวน 518 บริษัทและมี  หลักทรัพย์จดทะเบียนจำนวน 1,682 หลักทรัพย์ ส่วนบริษัทจดทะเบียนใน  MAI มีจำนวน 121 บริษัท และมีหลักทรัพย์จดทะเบียนจำนวน 166 หลักทรัพย์ | | **สรุปภาวะการซื้อขายหลักทรัพย์ (8 - 11 ธ.ค. 58)** |
| ภาวะการซื้อขายหลักทรัพย์ในสัปดาห์ที่ผ่านมา (8 - 11 ธ.ค. 58)   * ดัชนีราคาตลาดหลักทรัพย์ปิดตลาดที่ 1,280.92 จุด ลดลง 52.65 จุด คิดเป็น 3.95% เมื่อเทียบกับสัปดาห์ก่อน (30 พ.ย. – 4 ธ.ค. 58) ปิดที่ระดับ   1,333.57 จุด มูลค่าการซื้อขายหลักทรัพย์ตลอดสัปดาห์อยู่ที่ 119,321.13  ล้านบาท เฉลี่ยต่อวัน อยู่ที่ 39,773.71 ล้านบาท โดยมูลค่าการซื้อขายสูงสุด อยู่ที่ระดับ 48,073.22 ล้านบาท เมื่อวันที่ 11 ธ.ค. 2558 และต่ำสุดอยู่ที่ระดับ 34,326.69 ล้านบาท เมื่อวันที่ 9 ธ.ค. 2558 ในสัปดาห์นี้มีวันทำการ 3 วัน   * นักลงทุนรายย่อย และบัญชีบริษัทหลักทรัพย์ ซื้อสุทธิ 5,152.73 และ 454.99 ล้านบาท ตามลำดับ นักลงทุนต่างประเทศ และนักลงทุนสถาบัน ขายสุทธิ 3,398.10 และ 2,209.62 ล้านบาท ตามลำดับ * สำหรับดัชนีตลาดหลักทรัพย์ MAI ปิดตลาดที่ 520.02 จุด ลดลง   23.91 จุด คิดเป็น 4.40% เมื่อเทียบกับสัปดาห์ก่อน (30 พ.ย. – 4 ธ.ค. 58) ปิดที่ระดับ 543.93 จุด มูลค่าการซื้อขายหลักทรัพย์ตลอดสัปดาห์อยู่ที่ 5,934.56 ล้านบาท เฉลี่ยต่อวันอยู่ที่ 1,978.19 ล้านบาท   * สำหรับในช่วงสัปดาห์ที่ผ่านมาตลาดหุ้นสหรัฐฯ ปรับตัวในแดนลบ ในช่วงต้นสัปดาห์ หลังได้รับแรงกดดันจากราคาน้ำมันที่อยู่ในระดับต่ำ และตัวเลขเศรษฐกิจจีนที่ชะลอตัว แต่ปรับตัวแดนบวกในช่วงปลายสัปดาห์ หลังได้รับแรงหนุนจากหุ้นกลุ่มสายการบินและพลังงาน ด้านตลาดหุ้นยุโรปปรับตัวแดนลบ แม้จะมีปัจจัยหนุนจากตัวเลขเศรษฐกิจที่ยังขยายตัว แต่ตลาดยังได้รับแรงกดดันจากหุ้นกลุ่มพลังงานและเหมืองแร่ ตามราคาน้ำมันที่ปรับลดลง ตลาดหุ้นเอเชียปรับตัวกรอบแคบค่อนไปในแดนลบ จากบรรยากาศ การลงทุนที่ไม่สดใส แต่นักลงทุนยังจับตาตัวเลขเงินเฟ้อเดือน พ.ย. ของจีน **ด้านภาวะตลาดหุ้นไทย** ในสัปดาห์นี้ ดัชนีตลาดหุ้นไทยแกว่งตัวลง จาก ความกังวลเรื่อง FED จะปรับขึ้นอัตราดอกเบี้ย ทำให้นักลงทุนทั่วโลกระมัดระวังการลงทุน แต่อย่างไรก็ดี ยังมีข่าวดีจาก EASA ที่ยังคงมาตรฐานความปลอดภัยของสายการบินไทย ทำให้ sentiment ไม่แย่มากนัก โดยคาดว่า SET ยังมีสิทธิแกว่งย้อนลบอีก แต่ก็ลุ้นโอกาสทรงตัวเพื่อรอการรีบาวด์ได้ตามคาด * สำหรับแนวโน้มในสัปดาห์นี้ (14 – 18 ธ.ค. 58) ปัจจัยภายในที่ต้องติดตาม ได้แก่ AMATAV เทรด (ราคา IPO 7.50 บาท) ไทยประมูล 4G คลื่น 900 MHz กกพ. จับฉลากผู้ได้ใบอนุญาตรับซื้อไฟฟ้า (PPA) ในโครงการโซลาร์ฟาร์มราชการและสหกรณ์ 600 MW และ กนง. ประชุมครั้งสุดท้ายของปี |